**A NYUGAT-MAGYARORSZÁGI EGYETEM**

**Savaria Egyetemi Központ**

**Pável Ágoston Kollégiumának**

**Fegyelmi Szabályzata**

**Szombathely**

 **2013.**

A Nyugat-magyarországi Egyetem Savaria Egyetemi Központ (továbbiakban SEK) Pável Ágoston Kollégiumának Ügyrendje ***10. §*** alapján a kollégiumi tagsági jogviszonnyal rendelkező hallgatók fegyelmi és kártérítési ügyeinek elbírálására az alábbi szabályzatot alkotja.

**1. §**

(1) A Kollégium lakóit a hatályos egyetemi és más jogszabályok alapján fegyelmi és anyagi

felelősség terheli.

(2) Fegyelmi eljárás indítható azzal a hallgatóval szemben, aki vétkesen és súlyosan megsérti

a kollégium rendjét, ill. megszegi a kollégiumi dokumentumokban, szabályzatban foglalt előírásokat.

**2. §**

Fegyelmi eljárás indításának okai

(1) Fegyelmi eljárást kell indítani különösen akkor, ha a kollégista

a) férőhelyét másnak átadta,

b) a NymE Szervezeti és Működési Szabályzatban (továbbiakban SzMSz), a Házirendben vagy a Bentlakási Szerződésben foglaltakat megszegi,

c) a kollégiumban üzleti tevékenységet folytat,

d) a kollégium lakói, vendégei, dolgozói ellen súlyos vétséget követ el,

e) a kollégium nyugalmát, közösségi érdekeit sértő magatartást tanúsít. Jelenti ez többek között az olyan magatartást, amellyel – különösen a vizsgaidőszakban - , a nyugodt élet-, és tanulás körülményeit zavarja. illetve lehetetlenné teszi, valamint a Házirend köznyugalomra vonatkozó rendelkezéseit ismételten megszegi.

(2) Fegyelmi eljárást kell indítani az anyagi felelősség megállapítása mellett akkor is, ha a

kollégista szándékosan jelentős anyagi kárt okoz a kollégiumnak. Jelentős anyagi kárnak számit az éves hallgatói normatíva 50%-át elérő kár.

**3. §**

(1) Fegyelmi eljárást kezdeményezhet önállóan vagy hallgatói megkeresésre a

a) kollégiumigazgató,

b) épületfelelős,

c) Kollégiumi Bizottság egyetértésével a KB elnöke.

**4. §**

 (1)A Kollégium, a felmerülő fegyelmi jellegű események elbírálása és a fegyelmi eljárással összefüggő döntések meghozatalára jogosult Fegyelmi Bizottság kijelölése céljából Fegyelmi Testületet (a továbbiakban FT)alakít, amely az Universitas Fidelissima Kft., vagy a KAR főállású alkalmazottjából és kollégista hallgatókból áll.

A Fegyelmi Testületet tagjai: 1 fő kollégiumi, vagy kari alkalmazott, 3 fő (lehetőség szerint épületenként 1-1) kollégista hallgató, továbbá 1 fő a kari hallgatói önkormányzat (továbbiakban: HÖK) által delegált hallgató, összesen 5 fő.

(2) A testület ügyintéző tagját az Universitas Fidelissima Kft. ügyvezetője nevezi ki. A

testület kollégista hallgatóit a KB választja. A testületi tagság pályázat útján nyerhető el, Az FT tagja nem lehet az a hallgató, aki a fennálló NyME hallgatói jogviszonya alatt Fegyelmi Bizottság által határozattal meghozott fegyelmi büntetést kapott.

A pályázat feltételeit a KB határozza meg. A HÖK által delegált hallgatót a HÖK választja.

(3) A Fegyelmi Testület tagjait egy évre választják. A testület a megválasztás után 8 napon

belül köteles a testület tagjai közül egyszerű többséggel elnököt választani. A Fegyelmi

Testület legalább 3 testületi tag jelenlétében határozatképes.

(4) Az elsőfokú fegyelmi jogkört a Fegyelmi Testületből az elnök által jelölt és a Fegyelmi

Testület által kinevezett (megszavazott) Fegyelmi Bizottság (továbbiakban FB) gyakorolja.

(5) A Fegyelmi Testület adminisztrátorát (a Fegyelmi Bizottság jegyzőkönyvvezetőjét) a KB kijelöli ki.

**5.§**

Az első fokú Fegyelmi Bizottság

(1) A fegyelmi ügyben első fokon - az elnökből és két tagból álló - FB jár el.

(2) A FB tagjai, 1 fő a Kft alkalmazottja, vagy a KAR által delegált főállású alkalmazott, valamint 2 fő kollégista hallgató.

(3) A FB elnökét a Fegyelmi Testület elnöke jelöli ki.

(4) A fegyelmi eljárást két hónapon belül be kell fejezni.

(5) A FB az összes tag jelenlétében határozatképes.

(6) A FB a döntéseket és határozatokat egyszerű többséggel hozza meg.

**6. §**

Összeférhetetlenség

(1) Összeférhetetlenség miatt nem járhat el az FT tag, aki az ügyben közvetlenül érintett,

vagy szoros (érzelmi) kapcsolatban áll valamely az ügyben érintett személlyel (közvetett

érintettség). Az összeférhetetlenségről az FT elnöke dönt.

**7. §**

Fegyelmi eljárás kezdeményezése

(1) Fegyelmi eljárás a Fegyelmi Testülethez intézett írásbeli beadvánnyal kezdeményezhető. A beadványnak tartalmaznia kell a kérelmező nevét, a kezdeményezés indokát és az ügyre

vonatkozó összes lényeges körülményt.

(2) A kijelölt FT a beadványt 5 munkanapon belül megvizsgálja és dönt az eljárás

lefolytatásáról, vagy a kérelem elutasításáról. A döntésről a kérvény kézhezvételétől

számított 5 munkanapon belül írásban értesíteni kell a kezdeményezőt.

(3) Nem lehet fegyelmi eljárást indítani, ha a fegyelmi eljárás kezdeményezésére

jogosultaknak a fegyelmi vétségről való tudomásszerzése óta egy hónap, illetőleg a

vétség elkövetése óta 3 hónap már eltelt, továbbá, ha a kérelem nyilvánvalóan alaptalan,

időközben okafogyottá vált, vagy a beadványt írásban visszavonták.

**8. §**

A fegyelmi tárgyalás

(1) A fegyelmi tárgyalás lefolytatására a NymE Szervezeti és Működési Szabályzata Hallgatói Követelményrendszer IV. fejezetében (Hallgatói fegyelmi és kártérítési ügyek elbírálása) foglaltak megfelelően irányadóak.

(2) A kérdések csak az eset minél pontosabb felderítését célozhatják. A kérdések

személyiségi jogokat nem sérthetnek.

(3) A FB üléseiről jegyzőkönyv készül, amelynek vezetéséről a jegyzőkönyvvezető gondoskodik. A jegyzőkönyvben fel kell tüntetni a FB eljáró tagjainak, a beidézett tanúknak, a meghívottaknak és a jelenlévőknek a nevét (jelenléti ív), továbbá csatolni kell hozzá minden olyan iratot, nyilatkozatot, határozatot, amely az üggyel kapcsolatban született. A jegyzőkönyvet az elnök és egy bizottsági tag kézjegyével hitelesíti.

(4) Ha a fegyelmi ügy súlya és körülménye indokolja, és a fegyelmi eljárás alá vont hallgató elfogadja, a tárgyalásról hangfelvétel készül.

**9. §**

(1) A hallgatói vagy kollégiumi jogviszonyban időközben bekövetkezett változások a már

megindult fegyelmi eljárás befejezését nem érintik.

**10. §**

(1) Fegyelmi büntetések:

a) megrovás,

b) szigorú megrovás

c) az egyetem fegyelmi szabályzatában (a felsőoktatási törvényben) meghatározott juttatások és kedvezmények, szolgáltatások csökkentése, illetőleg megvonása,

d) kizárás a kollégiumból legfeljebb négy félévre, vagy ugyanezek felfüggesztve,

e) végleges kizárás a kollégiumból.

(2) Fegyelmező intézkedés keretében, igazgatói hatáskörben kiadható fegyelmi büntetések:

a.) szóbeli figyelmeztetés

b.) írásbeli figyelmeztetés

c.) megrovás

Ezen fegyelmi büntetéseknek közvetlen jogkövetkezményük nincs. Egy fegyelmező fokozat csak egyszer adható ki. Ismételt fegyelemsértés esetén a magasabbat kell érvényesíteni. A megrovást követő fegyelemsértés után fegyelmi eljárást kell kezdeményezni.

**11. §**

Jogorvoslat

(1) A FB döntése ellen fellebbezni a kollégiumi koordinátorhoz lehet, az elsőfokú határozat

kézhezvételétől számított 15 napon belül.

**12. §**

Záró rendelkezések

(1) A fegyelmi eljárás itt nem szabályozott kérdéseiben a NymE Hallgatói

Követelményrendszer IV. fejezet (Hallgatói fegyelmi és kártérítési ügyek elbírálása)

az irányadó.

(2) Jelen szabályzatot a Nyugat-magyarországi Egyetem Savaria Egyetemi Központ Kari Tanácsának………………. számú határozatával fogadta el.

(3) A szabályzat 2013…………. napján lép hatályba.

Szombathely, 2013. ………………

 ………………………………..

 [Horváthné Dr. Molnár Katalin](http://sts.bdtf.hu/PhoneBook/View.aspx?ID=9)

 SEK elnök-rektorhelyettes